דריק מיי

דריק מיי (באנגלית: Derrick May; נולד ב-6 באפריל 1963), הידוע גם בכינוי Mayday ו- Is , הוא מוזיקאי אלקטרוני אמריקאי מדטרויט, מישיגן. מיי נחשב לאחד מחלוצי מוזיקת הטכנו בשנות ה-80 יחד עם חואן אטקינס וקווין סונדרסון, חבריו ל"שלישיית בלוויל". מצוטט לעיתים קרובות בתיאור שלו את הטכנו כ"ג'ורג' קלינטון פוגש את קראפטוורק במעלית".<ref name="techno.de"></ref>

== ביוגרפיה ==
=== ראשית חייו ===
מאי הוא בן יחיד שנולד לאם חד הורית בדטרויט.<ref name=":0" /> בגיל 13, החל ללמוד בתיכון בלוויל, בפרוור של העיר, והתיידד עם חואן אטקינס.<ref name=":0" /> כשאימו עברה לשיקגו, מיי נשאר בדטרויט עם חבר אחר - קווין סונדרסון - כדי לסיים תיכון. ב-1981 אטקינס לימד את מיי וקווין סונדרסון לתקלט והם הקימו שלישייה בשם "Deep Space Soundworks" כדי להשמיע את המוזיקה האהובה עליהם במסיבות ובמועדונים.<ref name=":0"></ref> לאחר סיום התיכון מיי למד באוניברסיטה על מלגת ספורטאי, אך עד מהרה עייף מהחיים האקדמיים, וחזר לדטרויט, שם עבד במשחקיית וידאו. במהלך נסיעותיו התכופות לשיקגו כדי לבקר את אמו, הוא התחבר לסצנת ההאוס של שיקגו, שהייתה אז בחיתוליה. מיי הוקסם מהחום ומהתחושה הקהילתית שנוצרו במועדונים בהם ניגנו התקליטנים פרנקי נאקלס ורון הארדי שהשתמשו בשילוב של פטיפונים וטייפ סלילים כדי ליצור מיקסים. מיי גם לקח את סונדרסון איתו למועדונים כמה פעמים, ונשאר בשיקגו כשנה. כשחזר שוב לדטרויט, פעל להקמת מועדון ה-Music Institute בו ניגן עם אטקינס וסונדרסון. עד מהרה הפך המקום למרכז של סצנת מוזיקת הטכנו המחתרתית שהלכה וגדלה בדטרויט.<ref name=":0" />

=== קריירה ===
קריירת ההפקה של מיי החלה ב-1987 עם יציאתו של תקליט בשם "Nude Photo". שנה לאחר מכן, הוא יצר את מה שעתיד להפוך לאחד ההמנונים הקלאסיים של הטכנו, הרצועה המכוננת "Strings of Life", ששמה ניתן לה על ידי פרנקי נאקלס.<ref name="techno.de" /> השיר היה פופולרי במיוחד בזמן התפוצצות ההאוס בבריטניה בשנים 1987–1988.<ref name="techno.de" /> השיר גם הופיע במשחק הווידאו Midnight Club: Street Racing.<ref></ref>

דריק היה מנטור לאמנים רבים, ביניהם קרל קרייג וסטייסי פולן . מיי גם ניהל קולקטיב צדדי בשם KAOS, שהיה נפרד ופחות מוכר מ-Deep Space. הלייבל של מיי Transmat Records הוציא לאור של החומרים הטובים ביותר שלו, כמו "Nude Photo", "Strings of Life", "Kaos" ו-"It Is What It Is", רובם הופקו בין 1987 ל-1989 תחת הפסבדונים Is .<ref></ref> על אף שבמהלך שנות ה-90 כמעט ולא הקליט, המשיך לתקלט ברחבי העולם ולעזור לאמנים אחרים להוציא לאור את המוזיקה שלהם והפך את Transmat לאחת מלייבלי הטכנו המוערכים ביותר בעולם.<ref name=":0" />

במשך שנתיים, ב-2003 וב-2004, הוא ניהל את פסטיבל המוזיקה האלקטרונית השנתי של דטרויט.<ref></ref>

בספטמבר 2020, מיי הואשם בתקיפה מינית על ידי כמה נשים מתחילת שנות ה-2000. מיי הכחיש את כל ההאשמות.<ref></ref><ref></ref><ref></ref><ref></ref> בהקשר להאשמות, הוא גם הגיש תביעה בגין לשון הרע נגד מייקל ג'יימס, ששיתף איתו פעולה בהקלטת "Strings of Life", ולדבריי מיי רודף אותו אישית במסע נקמה על תמלוגים שלא שולמו. התביעה בוטלה מאוחר יותר בפברואר 2021.<ref></ref><ref>DeVito, Lee, [https://www.metrotimes.com/city-slang/archives/2020/11/19/techno-dj-derrick-may-faces-sexual-assault-allegations Techno DJ Derrick May faces sexual assault allegations] , Detroit Metro Times, Euclid Media Group, LLC. Thu, Nov 19, 2020, 2:05 PM.</ref><ref>[https://selector.news/2021/02/26/derrick-may-dismisses-lawsuit-michael-james/ Derrick May Drops Defamation Case Against Sexual Assault Accuser], Selector, Feb 26, 2021.</ref>

== דיסקוגרפיה ==
=== אלבומי אולפן ===
* Innovator (1996)
* Mysterious Traveller (2002) 

=== אלבומי מיקס ===
* The Mayday Mix (1997)
* Derrick May x Air (2010)
* Derrick May x Air Vol. 2 (2011)
* Fact Mix 339 (2012)

=== מיני-אלבומים ===
* Innovator: Soundtrack for the Tenth Planet (1991)

=== סינגלים ===
* Let's Go" (1986)" 
* Nude Photo" (1987)" 
* Strings of Life" (1987)" 
* It Is What It Is" (1988)" 
* Sinister" / "Wiggin" (1988)" 
* Beyond the Dance" (1989)" 
* The Beginning" (1990)" 
* Icon" / "Kao-tic Harmony" (1993)" 

== קישורים חיצוניים ==

* 
*

== הערות שוליים ==

קטגוריה:אמני מוזיקה אלקטרונית
קטגוריה:תקליטנים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1963